- Det er spændende for os at kunne tilbyde direkte afgange fra Aalborg til Paris, siger kommerciel direktør i Sterling Michael T. Hansen i en pressemeddelelse. I første omgang bliver der to ugentlige afgange til Paris - henholdsvis onsdag og søndag. - Jeg er overbevist om, at Paris vil blive en meget attraktiv destination, som mange nordjyder vil rejse til og som vil medvirke til, at vi i 2008 vil opleve en fortsat vækst i antallet af passagerer. Og så håber jeg meget på, at vi fremover vil høre mere fransk her i landsdelen, udtaler lufthavnsdirektør i Aalborg, William Blume.

Opsummering:
Fra den anden april åbner Sterling en ny rute fra den nordjyske lufthavn til byernes by.